Publication: Magyar Közlöny
Issue: MK-2007-141 (Year: 2007, Number: 141)
Era: 2004-2010
Section: 9/1998. (IV. 3.) KTM rendelet 5. és 6. §-ában meghatározott feladatok.
Paragraph Index: 1553

9/1998. (IV. 3.) KTM rendelet 5. és 6. §-ában meghatározott feladatok. Pályázati feltételek: – magyar állampolgárság, – cselekvõképesség, – büntetlen elõélet, – okleveles építészmérnöki végzettség, – a településrendezés, építészeti tervezés, építésügyi igazgatás körében eltöltött összesen legalább 8 éves gyakorlat. A pályázatnak tartalmaznia kell: – képesítését igazoló okiratot vagy annak közjegyzõ által hitelesített másolatát, – amennyiben rendelkezik vele, a közigazgatási szakvizsgáról szóló okiratot vagy annak közjegyzõ által hitelesített másolatát, – továbbá mindazokat a bizonyítványokat, okleveleket, okiratokat vagy azok hitelesített másolatát, melyek a munkakör betöltésének feltételeit alátámasztják, – a Ktv. 7. § (1) bekezdésében megfogalmazott feltételek fennállásáról tett nyilatkozatot, – három hónapnál nem régebbi erkölcsi bizonyítványát, – a pályázó személyes adatait (név, születési hely, idõ, lakcím), életútját (eddigi munkahelyek és munkakörök felsorolásával), továbbá szakmai gyakorlatát tartalmazó önéletrajzát, valamint ezen személyes adatainak a pályázattal összefüggõ kezeléséhez való hozzájáruló nyilatkozatát. Az állás a pályázat elbírálását követõen azonnal betölthetõ. A kinevezést megelõzõen az eredeti dokumentumokat be kell mutatni. A munkakör betöltésének feltétele továbbá az is, hogy a pályázó vállalja, hogy a köztisztviselõk jogállásáról szóló 1992. évi XXIII. tv. 22/A. §-a szerinti vagyonnyilatkozatot tesz.

Source: https://magyarkozlony.hu/hivatalos-lapok/be06f6547421258974e451e470f8fea466f01a3d/dokumentumok/21fa111a7e7edada52486e61934ec9dddfee13cd/letoltes